Hubble e cel mai bine cunoscut pentru imaginile sale uluitoare și pentru incredibilele sale descoperiri.
Dar, uneori, știința nu vine la pachet cu o priveliște asupra Universului care sa îți taie respiratia.
Ridicați cortina pentru artiștii care creează niște reprezentări remarcabile ale cosmosului.
Hubble este echipat cu niște camere foto extrem de sensibile, care capturează lumină în zone diferite ale spectrului:
de la ultraviolet, la spectrul optic, la infraroșu.
Aceasta permite telescopului să creeze binecunoscutele lui imagini uluitoare.
Uneori însă, o descoperire astronomică apare doar ca o pată minusculă
și e nevoie de tehnici rafinate de procesare, și de multe observații, pentru a obține informație utilă din ea.
Spectrografele Hubble ne oferă și mai puțin de atât: linii ondulate, arătând intensitatea luminii la diferite lungimi de undă.
Hubble e un telescop fantastic, dar nu poate observa chiar orice.
Deci colectează multă informație dub formă de spectre, de exemplu, ceea ce nu e chiar o imagine “reală”.
și de asta e nevoie să contribuim cu aceste ilustrații și animații atrăgătoare
Și, bineînțeles, există multe alte obiecte în univers pe care le putem observa,
știm că sunt acolo datorită matematicii, fizicii,
și tuturor concluziilor interesante pe care astronomii le pot trage din observații
dar nu prin cine știe ce imagini uimitoare.
Și fix aici contribuim noi, fix de asta, pentru a crea niste imagini interesante
care să atragă imaginația și interesul publicului.
Artiștii care lucrează la ilustratii făcute după descoperirile lui Hubble au căpătat multă experiență de-a lungul timpului.
În plus, au cunoștințe serioase in domeniul astronomic,
ceea ce asigură realismul ilustrațiilor și animațiilor lor.
Formarea mea a fost în fizică și astronomie, deci eu chiar am studiat lucrurile astea.
Dar a lui Martin e în artă.
Deci lucrăm în echipă, și colaborăm mereu îndeaproape când facem astfel de animații și ilustrații -
ne complementăm unul pe altul când e vorba de calificări.
Echipa noastră creează genul acesta de ilustrații și animații pentru Hubble din 2000
- deci a trecut ceva vreme.
Eu fac parte din această echipă de zece ani, Martin de ceva mai mult timp. Deci aproape două decenii de făcut munca asta pentru Hubble.
Nu doar că artiștii care lucrează pentru ESA/Hubble au ani întregi de experiență,
dar ei colaborează cu oameni de știință pentru a se asigura că arta lor și știința lui Hubble
sunt legate corect una de alta.
Avem în echipă astronomi și alți oameni de știință cu care colaborăm mereu.
Vorbim cu ei, discutăm, facem schițe, primim sugestii,
și, evident, ei sunt oamenii de știință care au creat rezultatele pe care noi încercăm să le ilustrăm.
Așa că de obicei au acces la versiunile incipiente, pot să facă sugestii
- deci e vorba de un dialog continuu cu ei, nu suntem în nici un caz singuri.
Adesea avem niște condiții foarte bine definite pe care trebuie să le îndeplinim.
Dacă o stea are o anumită temperatură pe care o știm, înseamnă că are o anumită culoare.
Asta e sigur. Nu putem să fim ultra-creativi și să creem ce culoare vrem pentru steaua respectivă, de exemplu.
Sau dacă o planetă are o anumită masă, știm dacă va fi telurică sau gazoasă.
Deci aceste condiții trebuie îndeplinite. Dincolo de ele, avem ceva loc de creativitate,
dar mereu limitati de realitatea fizică, evident. Nu putem să mergem dincolo de asta.
Deși artiștii încearcă să mențină animațiile pentru Hubble la cel mai înalt nivel de realism posibil,
fenomenele astronomice și duratele lor temporale nu îi favorizează mereu.
Coliziunile galactice iau miliarde de ani, accelerând puternic aproape de final,
iar stelele trăiesc miliarde de ani, dar mor în câteva secunde.
Aceasta este o adevărată provocare pentru artiștii noștri!
Uneori ilustrăm câteva milisecunde - o explozie,
iar alteori un fenomen care durează milioane de ani.
Și vrem să le prezentăm pe amândouă în aceeași animație, și aceasta poate fi destul de complex uneori.
Dar, evident, există și animații mai ilustrative.
Pentru multe ilustratii de descoperiri astronomice
nu vom putea probabil niciodată să verificăm cât de bine reprezintă realitatea.
Dar, pe măsură ce telescoapele și tehnologia avansează,
și pe măsură ce sonde spațiale sunt trimise către corpuri din sistemul solar care nu au mai fost văzute până atunci,
artiștii au uneori rara oportunitate de a verifica acuratețea muncii lor.
Un bun exemplu a fost o ilustrație a lui Pluto pe care am făcut-o acum câțiva ani
când nu aveam încă imagini foarte bune cu Pluto
Aveam ceva rezultate științifice - știam, de exemplu, că exista ceva metan, că Pluto avea o atmosferă subțire
- așa că am făcut niște ilustratii.
Și a fost destul de interesant să le comparăm, când New Horizons a ajuns la Pluto acum câțiva ani
și am putut să ne comparăm ilustrațiile cu imaginile reale.
Și a fost destul de emoționant să vedem că erau foarte apropiate de reprezentările noastre!
Suprafața lui Pluto arată cu câtă acuratețe reușesc artiștii de la ESA/Hubble să ilustreze realitatea.
Pe lângă acuratețea ilustrațiilor, artiștii mai au un scop:
vor să încânte și să intrige, creând artă care atrage atenția și interesul privitorului.
Prin munca lor, artiștii Hubble ne permit să conceptualizăm și să înțelegem informație astronomică complexă,
care ar putea altminteri să rămână ascunsă în graficele și tabelele astronomilor cu experiență.
Vrem să creem imagini atrăgătoare și interesante pentru că știința este atrăgătoare și interesantă!